Informuojame, kad Alytaus rajono savivaldybė kviečia daugiabučių namų bendrojo naudojimo objektų valdytojus teikti paraiškas projektams finansuoti. Tinkamai užpildytos paraiškos priimamos nuo 2025-08-11 iki 2025-08-14.  
 adresu Pulko g. 21, Alytus arba  el.p. info@arsa.lt
Paramos prašytojai norintys pasinaudoti Programos teikiama parama turi pateikti dokumentus:
1. prašymą skirti lėšas ir šių lėšų poreikį patvirtinančius dokumentus, planuojamą investicijų sumą, nurodo,  bendrijos narių, administratoriaus ar daugiabučio namo, valdomo pagal jungtinės veiklos sutartį, gyventojų šiam tikslui skiriamas lėšas ir (ar) skolinamas lėšas, bendrijos steigimosi išlaidas patvirtinančius dokumentus ar jungtinės veiklos sutarties įregistravimo išlaidas patvirtinančius dokumentus.
2. Nekilnojamojo turto registro duomenų bazės išrašo kopiją, Bendrijos registracijos pažymėjimo arba daugiabučio gyvenamojo namo bendrojo naudojimo objektų valdymo, naudojimo ir priežiūros jungtinės veiklos sutarties įregistravimo valstybės įmonėje Registrų centre dokumento kopiją;
3. pastato energetinio naudingumo sertifikavimo dokumentą (bendrijos, administratorius ar daugiabučiai namai, valdomi pagal jungtinės veiklos sutartį, ruošiantys energetinio naudingumo sertifikavimą);
4. laisvos formos bendrasavininkių (bendraturčių) sutikimą, jei yra namo bendrasavininkių (bendraturčių);
5. Notaro patvirtintą arba informacinių technologijų priemonėmis sudarytą ir VĮ Registrų centro įgaliojimų registre įregistruotą (https://igaliojimai.lt/) įgaliojimą atstovauti pareiškėjui, jei pareiškėjas įgalioja kitą fizinį ar juridinį asmenį už jį atlikti su  finansavimu  susijusius veiksmus;
6. apmokėjimo už atliktus darbus arba suteiktas paslaugas dokumentų kopijas – sutarčių, PVM sąskaitų faktūrų, pažymų, sąmatų, išlaidų apmokėjimą patvirtinančių dokumentų (kvitų, banko išrašų, mokėjimų nurodymų) ir pan. Tinkamos išlaidos –  išlaidos, kurios yra  patirtos einamaisiais metais. Dokumentų kopijos tvirtinamos fizinio ar juridinio  asmenims, nuosavybės teise valdančio vieno ar dviejų butų gyvenamosios paskirties namą, Bendrijos pirmininko, Administratoriaus ir daugiabučių namų savininkų, sudariusių daugiabučio gyvenamojo namo bendrojo naudojimo objektų valdymo, naudojimo ir priežiūros jungtinės veiklos sutartį, įgalioto atstovo parašu ir antspaudu;
7. bendrijos pirmininko, Administratoriaus ir daugiabučių namų savininkų, sudariusių daugiabučio gyvenamojo namo bendrojo naudojimo objektų valdymo, naudojimo ir priežiūros jungtinės veiklos sutartį susirinkimo protokolą (-ų), kuriame priimtas sprendimas atlikti darbus ar paslaugas;
8.  kitus finansavimui gauti reikalingus dokumentus.
Lėšos daugiabučių gyvenamųjų namų bendrojo naudojimo objektų valdytojams gali būti skiriamos: 
1.  daugiabučių gyvenamųjų namų techninių defektų šalinimui, kurie kelia grėsmę namo ar atskirų jo konstrukcijų stabilumui ir (ar) žmonių saugumui;
2. išlaidų, susijusių su daugiabučio gyvenamojo namo bendrojo naudojimo objektų: stogų; šilumos punktų; karšto vandens ruošimo įrenginių; šilumos, karšto ir šalto vandens, kanalizacijos vamzdynų (ne mažiau vienos laiptinės); laiptinių ir rūsio langų, laiptinių durų; išorinių namo sienų, tarpblokinių siūlių; elektros instaliacijos ir kitiems remonto ar renovacijos darbams;
3. investicijų, rengiant pastato energetinio naudingumo sertifikavimą išlaidoms padengti;
4. daugiabučių gyvenamųjų namų savininkų bendrijų steigimosi išlaidoms apmokėti;
5. geriamojo vandens gręžiniui įsirengti daugiabučio gyvenamojo namo reikmėms;
6. buitinių nuotekų valymo įrenginiui įsigyti ir įsirengti daugiabučio gyvenamojo namo reikmėms;
7. vandentiekio tinklams nuo vandens gręžinio iki pastato ir / ar nuotekų tinklams nuo pastato iki nuotekų valymo įrenginio įsirengti arba vandentiekio tinklų ir / ar nuotekų tinklų prijungimui prie centralizuotų gyvenvietės tinklų;
8. daugiabučio gyvenamojo namo statybos darbų projektavimui, su statybos darbų užbaigimu susijusios dokumentacijos parengimui (kadastro duomenų bylos, deklaracijos, statybos užbaigimo akto ir pan. parengimas ir pateikimas institucijoms);
9. valstybinės žemės teritorijose prie daugiabučių gyvenamųjų namų esamu inžinerinių statinių atnaujinimui, naujų inžinerinių statinių įrengimui ir projektavimui.    
10. Daugiabučių namų inžinerinės infrastruktūros gerinimui ir erdvių prie daugiabučių gyvenamųjų namų sutvarkymui vietos gyventojų poreikiams tenkinti (pvz. įvažoms, šaligatviams, vaikų žaidimo, automobilių stovėjimo aikštelėms).
Daugiau informacijos tel. (0 315) 55 542, el. p. zivile.sojiene@arsa.lt.

